stanford-oval/wikipedia huggingface dataset:
Heviteemu
Diskografia > Singlet

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”Apua” | 2020 | – | – | Pahoinvoiva sukupolvi |
| ”Mun kosketus tappaa” (feat. Tippa) | 2020 | – | – |  |
| ”Vaikeeta” (feat. Costee) | 2020 | – | – | Pahoinvoiva sukupolvi |
| ”Liian monta ongelmaa” | 2021 | – | – |  |
| ”Hajalle” | 2021 | – | – |  |
| ”Hymyn takaa” (Heviteemu, Eetu, Ida Paul) | 2022 | – | – |  |
| ”Kaunis melankolia (Pimeä onni)” | 2022 | – | – | Pahoinvoiva sukupolvi |
| ”Paholainen pukeutuu Pradaan” (feat. Mouhous) | 2023 | – | – | Pahoinvoiva sukupolvi |
Diskografia > Muut listasijoitukset

| Nimi | Vuosi | Listasijoitukset> Singlelista | Albumi |
| --- | --- | --- | --- |
| ”Kuolen vähän joka kerta” (feat. Costee) | 2023 | 47 | Pahoinvoiva sukupolvi |
Hina Sugita

| 0 | 1 | 2 |
| --- | --- | --- |

Henkilötiedot
Koko nimi: Hina Sugita
Syntymäaika: 31. tammikuuta 1997 (ikä 27)
Syntymäpaikka: Kitakyushu, Japani
Kansalaisuus: Japani
Pelipaikka: Keskikenttäpelaaja
Pituus: 162 cm
Seura
Seura: Portland Thorns
Seurat
| Vuodet | Seura | O (M) |
| 2015–2022 2022– | INAC Kobe Leonessa Portland Thorns | 57 (10) |
Maajoukkue
| 2018– | Japani | 38 (2) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 18. heinäkuuta 2023.
Hina Sugita (s. 31. tammikuuta 1997) on japanilainen jalkapalloilija. Hän on pelipaikaltaan keskikenttäpelaaja. Hän edustaa seuratasolla yhdysvaltalaista Portland Thornsia.
Sugita voitti alle 17-vuotiaiden maailmanmestaruuden vuonna 2014 ja saavutti alle 20-vuotiaiden MM-kilpailuissa pronssia vuonna 2016. Hänet valittiin molempien turnausten arvokkaimmaksi pelaajaksi. Hän pelasi Japanin naisten maajoukkueessa ensimmäisen kerran vuonna 2018. Hän on ennen vuoden 2023 MM-kilpailujen alkua pelannut 38 maaottelua ja tehnyt niissä kaksi maalia. Sugita pelasi MM-kilpailuissa 2019 Japanin kaikki neljä ottelua alusta loppuun.
Hurrikaani Ernesto

| Hurrikaani Ernesto |
| --- | --- |

Laantui::  1.9.2006
Alin paine::  985  hPa
Kovin tuuli::  33  m/s
Kuolleita::  8
Tuhot::  500   miljoonaa USD
 Erneston reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Hurrikaani Ernesto oli vuoden 2006 Atlantin hurrikaanikauden viides nimetty trooppinen myrsky ja ensimmäinen hurrikaani. Jamaikaa ja Caymansaaria lähestynyt myrsky ei ollut aluksi vaarallinen, mutta siitä kehittyi Atlantin myrskykauden ensimmäinen hurrikaani. Ernesto oli vahvimmillaan kuitenkin vain heikoimman eli 1. luokan hurrikaani Saffir–Simpsonin viisiportaisella asteikolla.
27. elokuuta 2006 Ernesto lähestyi Jamaikaa ja Caymansaaria. Seuraavana päivänä se ohitti Haitin saaren heiketen hurrikaanista trooppiseksi myrskyksi ja ylitti Kuuban, minkä jälkeen se eteni Yhdysvaltain Floridaan. Myrsky heikkeni Floridan maaperällä trooppiseksi matalapaineeksi, joka jatkoi matkaansa koilliseen. Myrskyvaroitus lykkäsi avaruussukkula Atlantiksen lentoa STS-115 useilla päivillä.
30. elokuuta Ernesto pääsi meren ylle Floridan koillispuolella ja vahvistui uudelleen trooppiseksi myrskyksi. Seuraavana päivänä se siirtyi taas mantereelle Yhdysvaltain itärannikon osavaltioissa, ja aiheutettuaan lyhytaikaisen myrskyn se heikkeni matalapaineeksi edetessään pohjoiseen.
Ernesto aiheutti voimakkaita rankkasateita Haitissa sekä Yhdysvaltain itärannikon keskisissä osavaltioissa. Sen lasketaan aiheuttaneen näillä kahdella alueella suoraan tai epäsuorasti kahdeksan kuolemantapausta. Myrskyn tuottamat vahingot lienevät olleen useita satoja miljoonia euroja.
Aiheesta muualla

Kuvia tai muita tiedostoja aiheesta Hurrikaani Ernesto Wikimedia Commonsissa
Hiuskiinne

Hiuskiinne on yleisnimitys hiusten muotoiluun käytettäville aineille, joita ovat ainakin:
hiuslakka
hiusgeeli
hiusvaahto
hiusvaha
Hurrikaani Dolly

| Dolly |
| --- | --- |
 Dolly satelliittikuvassa 23.7.2008
Nimettiin::  20.7.2008
Laantui::  25.7.2008
Alin paine::  963 hPa
Kuolleita::  1 + 21
 .  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Dolly Commonsissa 
Hurrikaani Dolly oli neljäs nimetty matalapaine ja toinen hurrikaani vuoden 2008 Atlantin hurrikaanikaudella. Se muodostui 20. heinäkuuta ja sai nimen saman tien. Se iski maihin Jukatanin niemimaalla lähellä Cancúnia aikaisin aamulla 21. heinäkuuta ja surmasi 17 ihmistä Guatemalassa. Se jatkoi matkaansa Meksikonlahdelle ja voimistui Saffirin–Simpsonin hurrikaaniasteikolla 2. luokan hurrikaaniksi. 23. heinäkuuta se iski maihin Padre Islandilla Texasin rannikolla. Se heikkeni 1. luokan hurrikaaniksi ja siitä edelleen trooppiseksi myrskyksi jouduttuaan kuivalle maalle, kun se ei saanut lisäenergiaa lämpimästä merivedestä. Dolly ohitti useimmat Meksikonlahden öljynporauslautat etelänpuolelta. Vakuutusyhtiöt arvioivat pian myrskyn jälkeen maksavansa noin 600 miljoonaa Yhdysvaltain dollaria korvauksia Dollyn tuhoista.
Aiheesta muualla

Jeff Masters Weather Underground
Humalajärvi

Humalajärvi voi tarkoittaa seuraavia:
Humalajärvi, järvi Heinävedellä
Humalajärvi, järvi Jämsässä
Humalajärvi, järvi Ristijärvellä
Humalajärvi, järvi Toivakassa
Iso Humalajärvi, järvi Hämeenlinnassa ent. Tuuloksen kunnan alueella
Pieni Humalajärvi, järvi Jyväskylässä ja Toivakassa
Vähä Humalajärvi, järvi Hämeenlinnassa ent. Tuuloksen kunnan alueella.
Hemel Hempstead

| Hemel Hempstead |
| --- | --- |
 Hemel Hempsteadin ilmakuva.
 fiHemel Hempstead 
 51°45′11″N, 0°26′56″W 
Valtio:  Yhdistynyt kuningaskunta
Osa:  Englanti
Hallintoalue:  Itä-Englanti
Kreivikunta:  Hertfordshire
Hallintopiiri:  Dacorum
Maantiede
Kokonaispinta-ala:  23,5 km²
Väestö
Väkiluku (2018):  102 364
Väestötiheys:  4 361 as./km²
 www.dacorum.gov.uk 
Hemel Hempstead on noin 102 000 asukkaan kaupunki Hertfordshiren kreivikunnassa, Kaakkois-Englannissa. Kaupunki kuuluu Suur-Lontoon urbaanialueeseen ja sijaitsee Lontoon keskustan luoteispuolella. Sen alueella ei ole kuntia (unparished area) ja sen hallinnosta vastaa Dacorumin piirivaltuusto.
Kaupungissa on sisätiloissa toimiva talviurheilukeskus.
Aiheesta muualla

Kuvia tai muita tiedostoja aiheesta Hemel Hempstead Wikimedia Commonsissa
http://www.hemeltoday.co.uk/
Hemi (kemia)

Hemin rakennekaava
3D-malli hemimolekyylistä
Hemi on kelaatteihin kuuluva prosteettinen ryhmä. Ihmiselimistössä sitä on hemoproteiineissa. Hemoproteiineja ovat muun muassa hemoglobiini, myoglobiini ja elektroninsiirtoketjussa toimiva sytokromi c. Hemin keskusatomina toimii Fe2+-ioni, joka sitoutuu neljällä sidoksella polyfunktionaaliseen ligandiin, jona toimii protoporfyriini IX. Rauta(II)-ioni muodostaa lisäksi kaksi sidosta hemoproteiinin polypeptidiketjujen aminohappojen sivuketjujen kanssa. Happimolekyylin sitoutuessa hemiin rautaionin yksi sidos peptidiin katkeaa. Näin muodostuu sidos hapen ja rautaionin välille. Kaikki rautaionin muodostamat sidokset hemissä ovat koordinaatiosidoksia.
Happea sitovissa hemoproteiineissa eli myoglobiinissa ja hemoglobiinissa keskusatomina toimivan raudan hapetusluku on aina kaksi. Sen sijaan sytokromien normaaliin toimintaan kuuluu raudan hapetusluvun vaihtelu +II:n ja +III:n välillä. Syanidi-ionin myrkyllisyys perustuukin siihen, että se sitoutuu kolmiarvoiseen hemirautaan estäen näin sytokromia palautumasta pelkistyneeseen muotoon ja siten pysäyttää soluhengityksen.
Ihmisessä hemioksygenaasientsyymi hajottaa hemimolekyylin ensin biliverdiiniksi, joka edelleen hajoaa entsymaattisesti bilirubiiniksi.
Aiheesta muualla

Human Metabolome Database: Heme (englanniksi)
KEGG: Heme (englanniksi)
Ikigai

Perhe voi olla yksi ikigain lähde.
Ikigai (jap. 生き甲斐) on japanilainen filosofinen käsite, joka viittaa johonkin, joka antaa ihmiselle merkityksellisyyden tunteen tai syyn elää. Sana ikigai muodostuu sanoista iki, ’elämä’ ja kai, ’omien odotusten ja toiveiden toteuttaminen’.
Vaikka termi ”ikigai” on esiintynyt japanin kielessä jo ainakin 1300-luvulta lähtien, on termi käynyt läpi erilaisia ​​merkityksiä aikojen saatossa. Vasta 1960-luvun puolivälissä, kun Japanin elintasossa koettiin merkittävä parannus talousbuumin seurauksena, alkoi Japanissa tähän päivään kestänyt ”ikigai”-buumi kirjoissa ja aikakauslehtissä.
Aiheesta muualla

PositivePsychology.com: ”The Philosophy of Ikigai: 3 Examples About Finding Purpose” (englanniksi)
Hyyppärän rata

Hyyppärän rata oli Hyvinkäällä sijainnut kapearaiteinen rautatie, joka kulki Hyyppärässä sijainnelta Usmin graniittilouhokselta Hyvinkään rautatieasemalle. Hyyppärästä louhittiin gabroa eli ns. Hyvinkään mustaa graniittia. Louhos käynnisti toimintansa vuonna 1904, ja hevosvetoinen rautatie louhokselle valmistui vuotta myöhemmin. Ratalinja kulki nykyisen Hyyppäräntien, Hyyppäränkadun ja Nummisillankadun vieressä. Rata purettiin vuonna 1948.
Louhoksen perusti hämeenlinnalainen kauppias Johan Emil Helenius, joka hankki 1898 omistukseensa Yli-Hyyppärän tilan ja vuonna 1904 Ali-Hyyppärän tilan yhdistäen ne Hyyppärän kartanoksi. Hän raivautti lisää peltoa, rakensi uusia rakennuksia sekä perusti kivilouhimon. Heleniuksen jälkeen kartano oli eri omistajilla, kunnes se myytiin 1973 Hyvinkään kaupungille.
Aiheesta muualla

Kuvia Hyvinkäältä : Hyyppärä
Hyyppärän kartanon historiaa
Hyyppärän hevosurheilukeskus. 2009 (Arkistoitu – Internet Archive)
Huaraz

| Huaraz |
| --- | --- |
 Alameda Graun kaupunginosaa
 Huaraz
 Koordinaatit: 9°32′0″S, 77°32′0″W 
Valtio:  Peru
Alue:  Ancash
Maakunta:  Huaraz
Perustettu:  1574
Hallinto:  
 – Hallinnon tyyppi:  Kunta
 – Pormestari:  Vladimir Meza Villarreal
Pinta-ala:  
 – Kokonaispinta-ala:  370 km²
Korkeus:  3 052 m
Väkiluku (2017):  114 416
 – Väestötiheys:  335 as./km²
Suuntanumero(t):  43
 
 www.munihuaraz.gob.pe 
Infobox OKVirheellinen NIMI-arvo: 
Huaraz on noin sadantuhannen asukkaan kaupunki Perussa, Huarazin maakunnan ja Ancashin alueen pääkaupunki. Kaupunki sijaitsee 420 km pohjoiseen Limasta, sisämaassa noin 3 000 metrin korkeudella merenpinnasta.
31. toukokuuta 1970 Ancashin maanjäristys tuhosi suurimman osan vanhaa kaupunkia ja surmasi 10 000 kaupungin asukasta. [lähde? ]
Aiheesta muualla

Kuvia tai muita tiedostoja aiheesta Huaraz Wikimedia Commonsissa
Perun alueet ja niiden pääkaupungit
Amazonas: Chachapoyas
Ancash: Huaraz
Apurímac: Abancay
Arequipa: Arequipa
Ayacucho: Ayacucho
Cajamarca: Cajamarca
Callao: Callao
Cusco: Cusco
Huancavelica: Huancavelica
Huánuco: Huánuco
Ica: Ica
Junín: Huancayo
La Libertad: Trujillo
Lambayeque: Chiclayo
Lima: Huacho
Liman metropolialue: Lima
Loreto: Iquitos
Madre de Dios: Puerto Maldonado
Moquegua: Moquegua
Pasco: Cerro de Pasco
Piura: Piura
Puno: Puno
San Martín: Moyobamba
Tacna: Tacna
Tumbes: Tumbes
Ucayali: Pucallpa
Homi Jehangir Bhabha

Homi Jehangir Bhabha (30. lokakuuta 1909 – 24. tammikuuta 1966) oli intialainen ydinfyysikko ja fysiikan professori Tata Institute of Fundamental Researchissa (TIFR).Puhekielessä " Intian ydinohjelman isänä" tunnettu Bhabha oli myös Trombayn atomienergialaitoksen (AEET) perustajajohtaja, joka on nyt nimetty Bhabhan atomitutkimuskeskukseksi hänen kunniakseen. TIFR ja AEET olivat Intian ydinaseiden kehittämisen kulmakivi, jota Bhabha myös valvoi johtajana. Hän oli useasti ehdolla Fysiikan nobelin palkinnon saajaksi.
Bhabha kuoli 24. tammikuuta 1966 Air Indian lennolla 101, kun se törmäsi vuoreen Ranskassa. Bhabhan lisäksi 116 muuta ihmistä kuoli.
Insulinooma

Insulinooma on haimassa sijaitseva insuliinia tuottavien solujen hallitsemattomasta jakautumisesta aiheutunut kasvain. Suurin osa, noin 90 % insulinoomista on hyvänlaatuisia eli ei syöpiä.
Insulinooma tuottaa liikaa insuliinia ja aiheuttaa verensokerin laskua, joka käytännössä ilmenee esimerkiksi kohonneena ruoantarpeena, hikoiluna ja pahoinvointina. Tätä tilaa kutsutaan hypoglykemiaksi. Pahimmillaan taudinkuvaan kuuluu tajuttomuus, johon joskus liittyy kouristuskohtauksia. Jatkuvat tajuttomuuskohtaukset kasvattavat hermosolujen vaurioitumisen riskiä.
Insulinooman kokonaan parantava hoitokeino on leikkaus.
Hyypiönvuori

| Hyypiönvuori> Sijainti |
| --- | --- |
 Hyypiönvuori
Koordinaatit:  61.19304°N, 24.66754°E
Valtio:  Suomi
Paikkakunta:  Hämeenlinna
Historia
Tyyppi:  Linnavuori
Infobox OKVirheellinen NIMI-arvo: 
Hyypiönvuori on Kanta-Hämeessä Hämeenlinnassa sijaitseva mahdollinen muinaislinna. Nykyään pidetään erittäin epätodennäköisenä, että kohde olisi ollut muinaislinna, sillä edes kivivallien jäänteitä ei pystytä paikallistamaan.
Tutkimuksia

Vuonna 1886 Hjalmar Appelgren tutki mäen väitettyä linnavuorta ja tuli siihen johtopäätökseen, että kyseessä on muinaislinna. Löytyy myös kirjallisia esityksiä 1700- ja 1800-luvulta kivivalleista paikallisten kertomana. Luettuaan Appelgrenin kirjan muinaislinnoista, kävi myös Julius Ailio tarkastamassa paikan vuonna 1921. Hän päätyi vastakkaiseen tuloseen, ettei kohde ole muinaislinna, vaikka hän löysikin kiviä vuoren länsiosasta. Paikka on kuitenkin säilyttänyt statuksensa ja vuonna 1935 teki Jouko Voionmaa tarkastuksen, vuonna 1983 Jyri Saukkonen kävi paikalla inventoinnin yhteydessä (vallit kaakkoisosaa vuorta) ja vuonna 2014 Eeva-Liisa Schulz tarkasti paikan vielä kerran. Viimeisellä kerralla Schulz ei löytänut väitettyjä valleja mistään, vaikka olosuhteet olivat hyvät. Ainoat kivivallit olivat hänen mielestään luontaisia aallokon vaikutuksesta syntyneitä.
Hurrikaani Elena

| Hurrikaani Elena |
| --- | --- |
 Elena kuvattuna avaruussukkulasta 1.9.1985
Alin paine::  953 hPa
Kovin tuuli::  56 m/s
Kuolleita::  9
Tuhot::  1,3 miljardia USD
 Elenan reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Elena Commonsissa 
Hurrikaani Elena oli vuoden 1985 viides nimetty trooppinen myrsky Atlantin hurrikaanikaudella, ja tuon kauden neljäs trooppinen hirmumyrsky. Saffirin-Simpsonin hurrikaaniasteikolla se luokiteltiin tasolle kolme, kun se iskeytyi maihin. Myrsky aiheutti tuhoja Yhdysvaltojen Meksikonlahden rannikolla, etenkin eroosiota ja osteriviljelmien tuhoa Floridassa.  Elenan reitti oli poikkeuksellinen, sillä se pyörähti silmukan rannikolla ja lähestyi samoja alueita kahdesti. Lähes miljoona floridalaista lähti evakkoon Louisianaan.
Hurrikaanin kehitys

Ensimmäiset merkit säähäiriöstä, joka myöhemmin kehittyi hurrikaaniksi, nähtiin Cap Verden pohjoispuolella 23. elokuuta 1985. Se kehittyi trooppiseksi myrkyksi ja lähestyi Kuubaa 27. elokuuta. Se sai nimen Elena 28. päivänä, kun sen keskus oli Kuuban yllä ja lentokoneilla mitattiin 26 m/s tuulia. Hurrikaanin voiman se saavutti 29. elokuuta. Hurrikaanin virtausta ohjaavat ylemmän ilmakehän virtaukset muuttivat suuntaansa kahdesti, ja niin Elena pyörähti Floridan rannikolla ennen kuin se iskeutyi maihin lähellä Biloxia Mississippin osavaltiossa.
Hurrikaanin voimakkuus

Ilmanpaine kävi alilmmillaan 951 hPa:ssa. Suurin mitattu keskituuli oli 47 m/s, puuskat 61 m/s. Rankimmat sateet saatiin Floridan niemimaan pohjoisosassa, 290.6 mm. Hyökyaallot merellä kasvoivat kolmimetrisiksi.
Intadjedite

| Intadjedite |
| --- | --- |
 Intadjedite
 Koordinaatit: 17°38′12″N, 2°35′8″E 
Valtio:  Mali
Alue:  Kidal
Piiri:  Tin-Essako
Hallinto:  
 – Asutustyyppi:  kunta
Väkiluku (2009):  5 400
Infobox OKVirheellinen NIMI-arvo: 
Intadjedite on kunta ja sen keskuspaikka Kidalin alueen Tin-Essakon piirissä Malissa. Se sijaitsee Saharan autiomaassa noin 155 kilometriä Kidalista itään. Kunnassa on 5 400 asukasta (vuonna 2009).
Intadjediten kunnan pinta-ala on toistaiseksi määrittelemätön. Se rajoittuu pohjoisessa Algeriaan, idässä Nigeriin, etelässä Gaon alueen Ménakan piiriin ja lännessä Tin-Essakoon ja Kidaliin. Lännessä ja etelässä on matalia vuoria ja pohjois- ja itäosassa Tamasnan laakso. Sademäärä ylittää harvoin 100 millimetriä vuodessa. Kuivan kauden huippulämpötila on 50° C, talven alin lämpötila 8° C. Maaperä on kiveä, hiekkaa ja savea. Laaksojen kasvillisuus koostuu piikkipensaista, puista ja heinästä. Tamasnan laaksossa elää aavikkogaselleja. Siellä on myös toistaiseksi hyödyntämättömiä öljyesiintymiä.
Väestöstä 90 % harjoittaa karjanhoitoa. Kotieläimiä ovat kamelit, lampaat, vuohet ja aasit. Lisäksi tehdään käsitöitä ja käydään pienimuotoista kauppaa. Nuoriso muuttaa työn perässä Algeriaan ja Libyaan.
Kunnassa on kaksi koulua sekä kaksi terveyskeskusta, joista toisesta puuttuu kalusto ja molemmista henkilökunta. Vesihuolto käsittää pumppukaivoja ja patorakennelmia. Lisäksi on naisten lukutaitokeskus, seitsemän elintarvikevarastoa ja moskeija Achiboghossa.
Hinaaja Ferro

Ferro oli Oy Wärtsilä Ab:n Taalintehtaan tuotantolaitoksen hinaajien nimi. Ensimmäinen tämän niminen alus luovutettiin sotakorvauksena Neuvostoliittoon vuonna 1945, jälkimmäinen palveli Wärtsilää vuosina 1949-75, ja kuului sen jälkeen Saaristomeren Hinaus oy:n, Paratugin ja Alfons Håkansin laivastoon 1990-luvulle asti. [lähde? ]
Valmistus

Jälkimmäinen Ferro eli Miinanraivaaja DR-14 oli alun perin Yhdysvalloissa Normandian maihinnousua varten rakennettu ST-luokan hinaaja ST-339. Tyyppi oli niin merikelpoinen, että lisäpolttoainesäiliöin varustettuna se voitiin ajaa omin konein Yhdysvalloista Englantiin. Kuitenkin aluksia upposi monta tässä siirrossa. [lähde? ]
Alus rakennettiin United Boat Servicen telakalla City Islandilla Bronxissa New Yorkissa. Aluksen tilaaja oli Yhdysvaltain maavoimat (Army transportation corps). ST-339 osallistui Normandian maihinnousuun liittyvään keinotekoisen sataman kokoamisoperaatioon. [lähde? ]
Palvelus

Kansanhuoltoministeriö osti 12. kesäkuuta 1946 Yhdysvaltain asevoimien selvittelyelimeltä kahdeksantoista ST-luokan hinaajaa sodanjälkeiseen miinanraivaukseen. Suomen merivoimat vuokrasi aluksen 25. syyskuuta 1946 ja se liitettiin raivauslaivastoon 1947. Raivauksen päätyttyä alus palautettiin 5. lokakuuta 1948 ja se myytiin Wärtsilälle seuraavana vuonna. [lähde? ]
Ferron kotisatama vaihtui Taalintehtaalta Turkuun vuonna 1964. Vuosina 1975-87 aluksen omistivat vuorollaan Jouko Tuomarmäen yritykset Saaristomeren Hinaus oy ja Paratug oy. Viimeiset vuotensa Ferro oli osa Alfons Håkansin hinaajalaivastoa. Alus romutettiin vuosituhannen vaihteessa. [lähde? ]
Heron Quaysin asema

Heron Quays on Docklands Light Railwayn asema Canary Wharfissa, Lontoossa, Oyster-vyöhykkeellä 2. Se avattiin 31. elokuuta 1987. Asema on integroitu Lehman Brothersin toimistorakennukseen, ja siitä on suora yhteys Jubilee Placen maanalaiseen ostoskeskukseen.
Historia

Asema avattiin 31. elokuuta 1987 osana DLR:n ensimmäistä osaa. Se suljettiin syyskuussa 2001 ja siirrettiin 200 metriä etelään osaksi uudisrakennusta. Uudelle asemalle rakennettiin myös alkuperäisiä pidemmät laiturit. Se avattiin 18. joulukuuta 2002.
Aiheesta muualla

Kuvia tai muita tiedostoja aiheesta Heron Quaysin asema Wikimedia Commonsissa
| 0 | 1 | 2 |
| --- | --- | --- |
| Edeltävä asema: Canary Wharf | Docklands Light Railway | Seuraava asema: South Quay |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Heron Quays DLR station
Asema toimistorakennuksen sisällä.
Aseman nimikyltti.
Käännös suomeksi
Hiusheinät

| Hiusheinät |
| --- | --- |
 Loudetia flammida
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Hiusheinät Loudetia  Hochst. ex Steud.
Katso myös
   Hiusheinät Wikispeciesissä   Hiusheinät Commonsissa 
Infobox OKNimi-testi OK: 
Hiusheinät (Loudetia) on heinäkasvien (Poaceae) heimoon kuuluva kasvisuku. Sukuun kuuluu 26 lajia.
Hiusheiniä tavataan muun muassa Afrikan savanneilla.
Lajeja

Loudetia arundinacea
Loudetia flammida
Loudetia flavida
Loudetia kagerensis
Loudetia phragmitoides
Loudetia simplex – ruostehiusheinä
Loudetia togoensis
Hiusmeduusa

| Hiusmeduusa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Meduusat Scyphozoa
Lahko::  Kiekkomeduusat Semaeostomeae
Heimo::  Cyaneidae
Suku::  Cyanea
Laji::  capillata
Kaksiosainen nimi
 Cyanea capillata  (Linnaeus, 1758) 
Synonyymit
 Cyanea arctica  Cyanea versicolor  Medusa capillata 
Katso myös
   Hiusmeduusa Wikispeciesissä   Hiusmeduusa Commonsissa 
Infobox OKNimi-testi OK: 
Hiusmeduusa (Cyanea capillata) on suurin tunnettu meduusalaji (Scyphozoa). Sen uimakellon halkaisija on useimmiten 30–60 cm, mutta suurin tavattu yksilö oli yli kaksimetrinen ja sen pyyntilonkerot 36 metriä pitkiä. Hiusmeduusa on viileiden ja kylmien Pohjois-Atlantin vesien eläin, mutta lähisukuisia ja mahdollisesti samaan lajiin kuuluvia meduusoita elää Tyynenmeren pohjoisosassa ja myös Uuden-Seelannin ja Australian eteläisillä vesillä.
Hiusmeduusoita esiintyy harvalukuisena Etelä-Itämeressä, mutta vain suolapulssien yhteydessä niitä on kulkeutunut Pohjois-Itämereen. Hiusmeduusa tavattiin ensi kerran Suomessa 1956 ja niitä ajautui runsaasti Suomen etelärannikolle syksyllä 1978, mutta sen jälkeen havaintoja ei ole tehty.
Hiusmeduusan uimakello on kahdenksanlohkoinen, ja lonkerot ovat ryhmittyneet kahdeksaan ryhmään, joissa kussakin on 70–150 lonkeroa. Toisin kuin korvameduusan, hiusmeduusan lonkeroiden kosketus voi olla ihmiselle kivulias, muttei kuitenkaan vaarallinen. Joidenkin kalojen, muun muassa valkoturskan, poikaset elävät hiusmeduusan lonkeroiden suojassa itse vahingoittumatta.
Ylhäältä päin: sukusolut, hermot ja lonkerot
Päältäpäin
Hiusmeduusa vuorovesien rantaan tuomana
Piirroskuva 1800-luvulta
Aiheesta muualla

Animal Diversity Web (Arkistoitu – Internet Archive) (Kuva, Michigan Science Art)
Tyrskyturska.net (Arkistoitu – Internet Archive) (Videopätkä .avi)
Hurrikaani Hortense

| Hurrikaani Hortense |
| --- | --- |
 12.9.1996 18:00 UTC
Laantui::  16.9.1996
Alin paine::  935 hPa
Kovin tuuli::  m/s (1 min keskiarvo)
Kuolleita::  39
Tuhot::  158 miljoonaa USD
 Hortensen reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Hurrikaani Hortense oli vuoden 1996 Atlantin hurrikaanikauden toinen 4. luokan hurrikaani.
Tuulennopeuteen perustuvalla Saffirin–Simpsonin asteikolla Hortense luokiteltiin toiseksi ylimpään eli 4. luokkaan. Suurin osa sen tuhoista liittyi runsaisiin sateisiin. Ylittäessään Puerto Ricon ja Dominikaanisen tasavallan itäkärjen Hortense oli vain 1. luokan hurrikaani, mutta sen tulvat surmasivat 21 ihmistä. Myrsky jatkoi matkaansa luoteeseen, ja ylittäessään Nova Scotian se oli jo heikkenevä hurrikaani.
Vaikutus

Hortense oli ensimmäinen hurrikaani 21 vuoteen Nova Scotiassa, missä sademäärät saattoivat olla 20 millimetriä tunnissa. Myrskyn nopeuden vuoksi pahimpia sateita ei kestänyt kahta tuntia kauempaa missään sen reitin varrella.
Humalajärvi (Ristijärvi)

| Humalajärvi |
| --- | --- |
Maanosa:  Eurooppa
Valtiot:  Suomi
Maakunnat:  Kainuu
Kunnat:  Ristijärvi
Koordinaatit:  64°36′33″N, 28°05′55″E
Vesistöalue ja valuma-alueen tietoja
Päävesistöalue:  Oulujoen vesistö (59)
Järveen tulevat joet:  Välijoki
Laskujoki:  Humalajoki
Järvinumero:  59.449.1.001
Mittaustietoja
Pinnankorkeus:  213,7 m 
Rantaviiva:  5,8 km 
Pinta-ala:  0,96 km² 
Tilavuus:  0,00614 km³ 
Keskisyvyys:  6,4 m 
Suurin syvyys:  22,65 m 
Saaria:  1
 fiHumalajärvi 
Humalajärvi on osin soiden, osin vaarojen reunustama ylänköjärvi Ristijärvellä Kainuun läntisessä keskiosassa. Sen pinta-ala on 96 hehtaaria. Etäisyys Kajaanista on 45 kilometriä pohjoiskoilliseen.